<classify> MOHAMED KASSARA DAR ES SALAAM MSHAMBULAJI wa Azam FC, Shaaban Chilunda, amewatoa hofu mashabiki watimu hiyo wanaodhani amechemsha kucheza soka la kulipwa Ulaya, akiwataka kusubirikuona moto atakaouwasha Ligi Kuu Tanzania Bara na michuano ya kimataifa msimu ujao. Chilunda alijiunga na klabu ya CD Tenerife inayoshiriki Ligi Daraja la Kwanzanchini Hispania kwa mkataba wa miaka miwili,akitokea Azam, Agosti mwaka jana. Januari mwaka huu, timu hiyo ilimtoa kwa mkopo kwendaklabu ya CD Izarra inayoshiriki Ligi Daraja Pili nchini humo, hata hivyomshambuliaji huyo alirudi Azam baada ya timu hizo kutofikia makubaliano kuhusu kumbakiza. Akizungumza na MTANZANIA jana, Chilunda alisema amejipangaupya kuhakikisha anaonyesha kiwango cha juu kwenye Ligi Kuu Bara na michuano yaKombe la Shirikisho Afrika ili kusaka tiketi kwenda tena nje. Nimejipanga kuanza upya, kujipanga na safari yakucheza Ulaya, bado nina umri wa kutosha kupanga mipango na naamini kwa uwezowa Mungu, nitafanikiwa. Kwa sasa naelekeza nguvu kuhakikisha nacheza katikakiwango bora katika michuano ya ligi na kimataifa.Wanaodhani labda nimeshukakiwango baada ya kurejea, wasubiri kuniona kwenye ligi, sitakuwa na cha kuongeasana kwa kuwa naamini bado nipo katika kiwango cha juu, wataona pia kama Ulayanilikuwa najifunza au nilienda tu kuzuga, najua hii nafasi nyingine ya kuchezanje nitadhibitisha hilo uwanjani, alisema Chilunda.  <topic>: michezo 